Aeropuerto Internacional Reina Beatrix
Aeropuerto Internacional Reina Beatrix (ingles: Queen Beatrix International Airport, hulandes: Internationale luchthaven Koningin Beatrix) ta e aeropuerto internacional di Aruba, situá den cercania di Oranjestad. E aeropuerto ta hiba e nomber di Reina Beatrix, monarka y hefe di estado di Reino Hulandes di 1980 te 2013. 

Na 2023 pasaheronan por biaha for di Aruba directamente pa mas di trinta destinacion den mas di dies pais. E vuelonan aki ta conecta cu Europa (primordialmente Hulanda), Sur Amérika, mayoria di e paisnan den region di Caribe y cu Merca y Canada.

Historia 
Na 1933, cinco aña despues di e aterisahe di e prome hidroavion na Aruba, gezaghebber H.E.G. Wagemaker ta duna ordo pa construi un aeropuerto. Esaki a tuma lugar riba un tereno den e area di Dakota (of Wayaca), cu ta hiba nomber di un ex-plantacion di aloe.  Dia 19 di januari 1935 e prome vuelo comercial a tuma lugar entre Corsou i Aruba. Na 1937 a añadi na e aeropuerto un terminal pa pasaheronan y un station di radio pa e control di e trafico aereo. Di juni 1942 te cu maart 1950 e asina yama "Dakota Building" a fungi como terminal di aeropuerto. Na 2023 e edificio aki a wordo nombra monumento historico.

Galeria 

 Aruba